Mechelen
<s>Mechelen (francuski: Malines) je grad od 86,911 stanovnika na sjeveru Belgije u Flandrijskoj regiji u Provinciji Antwerpen, on je administrativni centar istoimenog Arondismana.</s>

<s>Geografske karakteristike</s>

<s>Mechelen leži duž obala rijeke Dijle pa ga često zovu i  Dijlestad (Dijle grad), na glavnoj urbanoj i industrijskoj osi Bruxelles-Antwerpen, udaljen oko 25 km od oba grada.</s>

<s>Historija</s>

<s>Po legendi osnovao ga je sveti Rumoldus, koji se naselio u njemu 756.</s><s>Za srednjeg vijeka kad se zvao Machlina (Mechlinia) od 915. do 1333. bio je domena Kneževine-biskupije Liège, a nakon tog od 1333. do 1369. flandrijskih grofova.</s><s>Od 1369. njime vlada Burgundsko Vojvodstvo, za vladavine vojvode Charlesa Smjelog 1473. postao je sjedište Velikog vijeća i vrhovnog suda Niskih zemalja.</s>

<s>Mechelen je svoj zenit imao početkom 16. vijeka, u vrijeme dok je kao guverner Habsburškom Nizozemskom vladala Margareta Austrijska.</s><s>Za njene vladavine bio je prijestolnica te zemlje, vodeći kulturni centar i sjedište suda od 1507. do 1517. i od 1519. do 1530.</s>

<s>Od 1559.</s><s>Mechelen je sjedište jedine belgijske nadbiskupije.</s><s>Mechelen je jako stradao u ratovima vođenim tokom 16., 17. i 18. vijeka, kad je nekoliko puta padao iz ruke u ruku Španjolaca, Engleza i Francuza.</s>

<s>Teško je stradao i za Prvog i Drugog svjetskog rata.</s>

<s>Privreda 
Svojevremeno je bio poznat po čipkarstvu, danas je poznat kao jedan od najvećih centara za prodaju povrća i industrijski centar poznat po pivu, namještaju, tekstilu, rukotvorinama (tapiserije.</s>

<s>Znamenitosti 
Najveće znamenitosti Mechelena su katedrala sv. Rumoldus (13.-15. vijek), koja ima kariljon od 49 zvona i oltarne slike Anthonis van Dycka i Peter Paul Rubensa.</s><s>Pored nje tu je i renesansna palača Margarete Austrijske (sjedište suda od 1796.), Palača suknara iz 14. vijeka i 
gradska vijećnica, izgrađena u tri perioda, kao tri nezavisne zgrade; 1311.-26., 1526. i renesansni dodatak iz 17. vijeka.</s>

<s>Pobratimski gradovi 
Mechelen ima ugovore o prijateljstvu sa slijedećim gradovima;
 Arvada, Colorado, Sjedinjene Američke Države
 Chengdu, Kina
 Helmond, Nizozemska
 Sibiu, Rumunjska
 Sucre, Bolivija
 Yūki, Japan</s>

<s>Izvori</s>

<s>Vanjske veze</s>

<s>*Mechelen (službene stranice)</s>

<s>Gradovi u Belgiji
Flandrija</s>

